( 166 ) 
Ex supradictis patet partem sanguinis jam aere modificati, et vena 
cava recepti ut inde in aortam projiciatur, transire in pharyngem, non 
recepta impulsione circulatoria auricularum. Etenim ventriculus superior 
prima seriei (a capite incipiendo) recipit portionem hujus liquoris per ven- 
triculum seriei infra se ipsum positae, eamque transmittit in extensionem 
venae cavae; sed haec infinite ramificatur in pharyngem, et quidem com- 
municare videtur cum ramificationibus aortae. Ceterum affirmare non 
auderem an illa tranvasio revera in his vasculis locum habeat. 
Nescio an circulatio sanguinis in Hirudinibus tam accurate fuerit ob- 
servata quam in Lumbricis. Si tempus non defuisset , hoc opus susce- 
pissem , nam certe haud quaquam esset inutile illam relationem cognos- 
cere. Attamen quasdam investigationes institui in alias Annelides et prae- 
sertim in Erpobdella vulgari Lam. ( Hirudo vulgaris Linn . ) 
Disquisitio de In hoc animali , systema vasculare constat quatuor vasculis quorum duo 
ll Er]!obdella lll 'P ro ^ a ^^ ter sunt arterialia, duo vero venosa; et, quemadmodum in Hiru- 
vulgari. eline vulgari aut officinali, duo ex his vasculis sunt lateralia, et duo alia 
ventrem atque dorsum percurrunt ( fig . 1. tab. XXII -XXIH ". ). Vas- 
culum ventrale incedit secundum funiculum nervosum, et ad ejus instar, 
habet extumescentias globulosas ex quibus oriuntur innumeri rami et ra- 
musculi , inter se anastomosibus conjuncti , ita ut efformant reticulum 
quod occupat integram faciem ventralem animalis , et optime visibilem 
etiam trans cutem et musculos. Illae extumescentiae sanguineae commu- 
nicant cum gangliis quae immediate obducunt, et singuli ramusculi rami- 
ficationem nervosam sequuntur. Praesertim circumcirca ganglia , illa 
dispositio eminet. Etenim ex singulis gangliis, oriuntur duo paria nervo- 
rum quae sese crucis Melitensis in modum intersecant, et singulos nervos 
concomitatur vasculum sanguiferum facile distinctum; paululum ultra 
nervus dividitur et vasculum sanguiferum eamdem sequitur directionem, 
eodem ordine sese dividendo. Ceterum illae ramificationes in integra cor- 
poris amplitudine, eodem modo sunt dispositae. 
Vascula lateralia sunt crassiora et in linea angulata contorta, pergunt 
secundum integrum latus corporis et etiam innumeras ramificationes 
exhibere videntur. Ceterum nihil notabile habent. 
